钦定古今图书集成/明伦汇编/氏族典/第176卷 > 《廖用贤尚友录》 > 田荣
## 钦定古今图书集成/明伦汇编/氏族典/第176卷 > 《廖用贤尚友录》 > 田荣

按《汉书田儋传》：“儋从弟荣，豪桀，能得人。章邯杀儋于
临济下，荣收儋馀兵，东走东阿。齐人闻儋死，乃立故
齐王建之弟田假为王，田角为相，田间为将。荣怒，引
兵逐假，假走楚，角走赵间前救赵，因不敢归。荣立儋
子市为王，荣相之。项梁追章邯，章邯兵益盛，使使趣
齐兵共击邯。荣曰：‘楚杀田假，赵杀角间，乃出兵’。”楚、赵
不听，齐亦不肯出兵。章邯败，杀项梁，项羽由此怨荣。
羽既灭秦，徙齐王市王胶东。齐将田都从救赵，故立
为齐王。齐王建孙田安立为济北王。荣不得王，发兵
距击田都。都走楚，追杀市于即墨，杀济北王。安自立
为王。项王大怒，北代齐。荣兵败，走平原，平原民杀荣。